ddrg/super_eurlex huggingface dataset:
A Bizottág 3057/94/EK rendelete

(1994. december 14)

egyes árucikkeknek a TARIC szerinti besorolásáról

AZ EURÓPAI KÖZÖSSÉGEK BIZOTTSÁGA,

tekintettel az Európai Közösséget létrehozó szerződésre,

tekintettel a legutóbb az 1737/94/EK bizottsági rendelettel [1] módosított, a vám- és statisztikai nómenklatúráról, valamint a Közös Vámtarifáról szóló, 1987. július 23-i 2658/87/EGK tanácsi rendeletre [2], és különösen annak 9. cikke (1) bekezdése a) pontjának első francia bekezdésére,

mivel a TARIC egységes alkalmazása érdekében az e rendelet mellékletében említett áruk besorolására vonatkozóan intézkedéseket kell elfogadni;

mivel a 2658/87/EGK rendelet meghatározta a Kombinált Nómenklatúra általános értelmezési szabályait, és ezeket minden egyéb olyan nómenklatúrára is alkalmazni kell, amely részben vagy egészben ezen alapul, vagy azt további albontással egészíti ki, továbbá amelyet különös közösségi rendelkezések határoznak meg az árukereskedelemmel kapcsolatos tarifális és egyéb intézkedések alkalmazása céljából;

mivel az említett általános szabályok értelmében az e rendelethez mellékelt táblázat 1. oszlopában megnevezett árucikkeket a 3. oszlopban feltüntetett indoklásnak megfelelően a 2. oszlopban meghatározott megfelelő TARIC-kódok alá kell besorolni;

mivel indokolt, hogy a tagállamok vámhatóságai által a TARIC-ban szereplő árucikkek besorolása tekintetében közzétett és az e rendeletben megállapított szabályoknak meg nem felelő kötelező érvényű tarifális felvilágosításra a Közösségi Vámkódex létrehozásáról szóló, 1992. október 12-i 2913/92/EGK tanácsi rendelet [3] 12. cikke (6) bekezdésének rendelkezései értelmében a jogosult még három hónapig hivatkozhasson;

mivel a Vámkódex Bizottság vám- és statisztikai nómenklatúrával foglalkozó részlege az elnöke által kitűzött határidőn belül nem nyilvánított véleményt,

ELFOGADTA EZT A RENDELETET:

1. cikk

A mellékelt táblázat 1. oszlopában meghatározott árucikkeket az említett táblázat 2. oszlopában feltüntetett megfelelő TARIC-kód alá kell besorolni.

2. cikk

A tagállamok vámhatóságai által közzétett, az e rendeletben megállapított szabályoknak meg nem felelő kötelező érvényű tarifális felvilágosításokra a 2913/92/EGK tanácsi rendelet 12. cikke (6) bekezdésének rendelkezései értelmében még három hónapig lehet hivatkozni.

3. cikk

Ez a rendelet az Európai Közösségek Hivatalos Lapjában való kihirdetését követő 21. napon lép hatályba.

Ez a rendelet teljes egészében kötelező és közvetlenül alkalmazandó valamennyi tagállamban.

Kelt Brüsszelben, 1994. december 14-én.

a Bizottság részéről

Christiane Scrivener

a Bizottság tagja

[1] HL L 182., 1994.7.16., 9. o.

[2] HL L 256., 1987.9.7., 1. o.

[3] HL L 302., 1992.10.19., 1. o.

--------------------------------------------------

MELLÉKLET

Árumegnevezés | TARIC-kód szerinti besorolás | Indoklás |

1 | 2 | 3 |

Fekete ribiszke fagyasztva, cukor vagy más édesítőanyag hozzáadása nélkül, a bogyók körülbelül 20 %-a szabad szárral | 08112039*90 | A besorolást a Kombinált Nómenklatúra 1. és 6. általános értelmezési szabályai, valamint a 08112039*90 TARIC-kód megfogalmazása határozzák meg. |

--------------------------------------------------
A Bizottság 177/94/EK rendelete

(1994. január 28.)

az olívaolaj és az olívamaradék-olaj jellemzőiről és az ezekre vonatkozó elemzési módszerekről szóló 2568/91/EGK rendelet módosításáról

AZ EURÓPAI KÖZÖSSÉGEK BIZOTTSÁGA,

tekintettel az Európai Közösséget létrehozó szerződésre,

tekintettel a legutóbb a 3179/93/EK rendelettel [1] módosított, az olajok és zsírok piaca közös szervezésének létrehozásáról szóló, 1966. szeptember 22-i 136/66/EGK tanácsi rendeletre [2] és különösen annak 35a. cikkére,

mivel a legutóbb a 620/93/EGK rendelettel [3] módosított 2568/91/EGK bizottsági rendelet [4] meghatározza az olívaolaj és az olívamaradék-olaj különféle típusainak tulajdonságait és az ezekre vonatkozó elemzési módszereket;

mivel a 2568/91/EGK rendelet XII. melléklete egy korlátozott időszakra érvényes tűréshatárokat állapít meg az egyes szűzolaj-típusok osztályozása tekintetében; mivel az intervenciós műveletekhez alkalmazott 0,5 tűréshatárral kapcsolatos tapasztalatok alapján, valamint az intervenciós rendszer megfelelő irányítása érdekében az említett tűréshatárt el kell törölni;

mivel az egyes olívaolajok természetes jellemzőinek jobb figyelembevétele érdekében módosítani kell a XIV. mellékletet; mivel a 2568/91/EGK rendelet szövegében néhány hibát ki kell javítani;

mivel az ebben a rendeletben szereplő előírások összhangban vannak az Olaj- és Zsírpiaci Irányítóbizottsága véleményével,

ELFOGADTA EZT A RENDELETET:

1. cikk

A 2568/91/EGK rendelet a következők szerint módosul:

1. A IV. melléklet 5.2.5.2. pontjában a "100" helyébe az "1000" lép.

2. A XII. melléklet 10.2. pontjában az

"Eredmények kifejezése"

bekezdés második albekezdésének helyébe a következő lép:

"Azon olajok esetében azonban, amelyek intervenciós műveletek hatálya alá esnek, nem alkalmazható a tűréshatár."

3. A XIV. melléklet 2. kiegészítő megjegyzése a következők szerint módosul:

- a 2B. megjegyzés I.a) pontjában, II.c) pontjában és a 2C. megjegyzés b) pontjában a "nyílt szénláncú alkoholok" kifejezés helyébe a "viasz" kifejezés lép,

- a 2B. megjegyzés I.a) pontjában a "400" szám helyébe a "350" szám lép,

- a 2B. megjegyzés II.c) pontjában a "300" szám helyébe a "250" szám lép,

- a 2C. megjegyzés c) pontja helyébe az alábbi kifejezés lép:

- "c) 1,20-nál nem magasabb K270 kioltási tényező (100)",

- a 2C. megjegyzés d) pontja helyébe a következő kifejezés lép:

- "d) a kioltási tényező eltérése (ΔK) a 270 nm tartományban nem haladja meg a 0,16 értéket."

2. cikk

Ez a rendelet az Európai Közösségek Hivatalos Lapjában való kihirdetését követő hetedik napon lép hatályba.

Az 1. cikk (3) bekezdése azonban csak az Európai Közösségek Hivatalos Lapjában való kihirdetését követő huszonegyedik napon lép hatályba.

Ez a rendelet teljes egészében kötelező és közvetlenül alkalmazandó valamennyi tagállamban.

Kelt Brüsszelben, 1994. január 28-án.

a Bizottság részéről

René Steichen

a Bizottság tagja

[1] HL L 285., 1993.11.20., 9. o.

[2] HL 172., 1966.9.30., 3025/66. o.

[3] HL L 66., 1993.3.18., 29. o.

[4] HL L 248., 1991.9.5., 1. o.

--------------------------------------------------
A Bizottság 3103/94/EK rendelete

(1994. december 19.)

a szárított szőlőre vonatkozó egyedi intézkedésekről szóló 399/94/EK tanácsi rendelet részletes alkalmazási szabályairól szóló 1905/94/EK rendelet módosításáról

AZ EURÓPAI KÖZÖSSÉGEK BIZOTTSÁGA,

tekintettel az Európai Közösséget létrehozó szerződésre,

tekintettel a szárított szőlőre vonatkozó egyedi intézkedésekről szóló, 1994 február 21-i 399/94/EK tanácsi rendeletre [1] és különösen annak 4. cikkére,

mivel az 1905/94/EK bizottsági rendelet [2] 8. cikke (2) bekezdése meghatározza az egyedi intézkedések közösségi finanszírozása iránti kérelmeknek az illetékes hatósághoz történő beadásának végső határidejét; mivel jelenleg úgy tűnik, hogy – a kérelmek összeállításához szükséges időt figyelembe véve – ezt a határidőt nem lehet betartani; mivel ezért a kérelmek benyújtásának és a Bizottsághoz történő eljuttatásának végső határidejét két hónappal meg kell hosszabbítani;

mivel az e rendeletben előírt intézkedések összhangban vannak a Feldolgozottgyümölcs- és Feldolgozottzöldség-piaci Irányítóbizottság véleményével,

ELFOGADTA EZT A RENDELETET:

1. cikk

Az 1905/94/EK rendelet a következőképpen módosul:

1. A 8. cikk (2) bekezdésében az "1994. december 31." dátum helyébe az "1995. február 28." dátum lép.

2. A 9. cikk (1) bekezdésében az "1995. január 31." dátum helyébe az "1995. március 31." dátum lép.

2. cikk

Ez a rendelet az Európai Közösségek Hivatalos Lapjában való kihirdetését követő hetedik napon lép hatályba.

Ez a rendelet teljes egészében kötelező és közvetlenül alkalmazandó valamennyi tagállamban.

Kelt Brüsszelben, 1994. december 19-én.

a Bizottság részéről

René Steichen

a Bizottság tagja

[1] HL L 54., 1994.2.25., 3. o.

[2] HL L 194., 1994.7.29., 21. o.

--------------------------------------------------
A Bizottság 3175/94/EK rendelete

(1994. december 21.)

a kisebb égei-tengeri szigetek gabonatermékekkel történő ellátására vonatkozó különleges rendelkezések alkalmazásának részletes szabályairól és az előzetes ellátási mérleg megállapításáról

AZ EURÓPAI KÖZÖSSÉG BIZOTTSÁGA,

tekintettel az Európai Közösséget létrehozó szerződésre,

tekintettel a 822/94/EK bizottsági rendelettel [1] módosított, a kisebb égei-tengeri szigetek egyes mezőgazdasági termékekkel való ellátására vonatkozó egyedi intézkedések bevezetéséről szóló, 1993. július 19-i 2019/93/EGK tanácsi rendeletre [2] és különösen annak 4. cikkére,

mivel a 2958/93/EGK rendelet [3] megállapítja a kisebb égei-tengeri szigetek egyes mezőgazdasági termékekkel való ellátására vonatkozó különleges rendelkezések végrehajtásának közös részletes szabályait;

mivel a gabonaágazatra jellemző kereskedelmi gyakorlat figyelembevétele érdekében meg kell állapítani a 2958/93/EGK rendelet rendelkezéseit kiegészítő, illetőleg az azoktól való eltéréseket megengedő rendelkezéseket;

mivel a 2019/93/EGK rendelet 2. cikke értelmében az 1995. évre meg kell állapítani a kisebb égei-tengeri szigetek gabonatermékekre vonatkozó előzetes ellátási mérlegét; mivel ezt a mérleget az év során a kisebb szigetek igényei alakulásának megfelelően felül lehet vizsgálni;

mivel az ellátási rendelkezések hatékony kezelésének biztosítása érdekében időben meg kell állapítani az engedély iránti kérelmek benyújtásának ütemezését, és rögzíteni kell a támogatási bizonyítványok érvényességi idejét;

mivel az e rendeletben foglalt intézkedések összhangban vannak a Gabonapiaci Irányítóbizottság véleményével,

ELFOGADTA EZT A RENDELETET:

1. cikk

A 2019/93/EGK rendelet 2. cikke értelmében a kisebb égei-tengeri szigetek 1995. évi közösségi származású gabonatermékekre vonatkozó előzetes ellátási mérlegét e rendelet melléklete állapítja meg.

2. cikk

A támogatási bizonyítványok érvényessége a kibocsátásuk hónapját követő második hónap utolsó napján jár le.

3. cikk

Ez a rendelet az Európai Közösségek Hivatalos Lapjában való kihirdetése napján lép hatályba.

Rendelkezéseit 1995. január 1-jétől kell alkalmazni.

Ez a rendelet teljes egészében kötelező és közvetlenül alkalmazandó valamennyi tagállamban.

Kelt Brüsszelben, 1994. december 21-én.

a Bizottság részéről

René Steichen

a Bizottság tagja

[1] HL L 95., 1994.4.14., 1. o.

[2] HL L 184., 1993.7.27., 1. o.

[3] HL L 267., 1993.10.28., 4. o.

--------------------------------------------------

MELLÉKLET

A kisebb égei-tengeri szigetek 1995-ös gabonaellátási mérlege

(tonna) |

Mennyiség | 1995 |

Az EK-ból származó gabonatermékek | KN-kód | Az A-csoportba tartozó szigetek | A B-csoportba tartozó szigetek |

Szemes gabona | 1001, 1002, 1003, 1004 és 1005 | 10000 | 30750 |

Búzaliszt | 1001 és 1002 | 10000 | 30750 |

Élelmiszeripari maradékanyagok és hulladékok | 2302-2308 | 1000 | 16500 |

Állati takarmányozásra használt készítmények | 230990 | 1000 | 6500 |

Összesen | 22000 | 84500 |

Mindösszesen | 106500 |

Ezeket a csoportokat a 2958/93/EGK rendelet I. és II. melléklete határozza meg.

--------------------------------------------------
A Bizottság 705/94/EK rendelete

(1994. március 29.)

a banánágazatban az értékesítésből származó jövedelemveszteség ellentételezését szolgáló támogatási program tekintetében a 404/93/EGK tanácsi rendelet alkalmazására vonatkozó részletes szabályok megállapításáról szóló 1858/93/EGK rendelet módosításáról

AZ EURÓPAI KÖZÖSSÉGEK BIZOTTSÁGA,

tekintettel az Európai Közösséget létrehozó szerződésre,

tekintettel a 3518/93/EK bizottsági rendelettel [1] módosított, a banán piacának közös szervezéséről szóló, 1993. február 13-i 404/93/EGK tanácsi rendeletre [2] és különösen annak 14. cikkére,

mivel az 526/94/EK rendelettel [3] módosított 1858/93/EGK bizottsági rendelet [4] előírja, hogy az előleg kifizetésének feltétele a biztosítéknak a kérelemmel egyidejűleg történő letétbe helyezése;

mivel a közösségi termelők érdekében kívánatos, hogy a biztosítékot ne a kérelem benyújtásakor, hanem az előleg kifizetését megelőzően kelljen letétbe helyezni;

mivel az e rendeletben előírt intézkedések összhangban vannak a Banánpiaci Irányítóbizottság véleményével,

ELFOGADTA EZT A RENDELETET:

1. cikk

Az 1858/93/EGK rendelet 4. cikkének (3) bekezdése helyébe a következő szöveg lép:

"(3) Az előleg kifizetésének feltétele a biztosíték letétbe helyezése. A biztosíték összege az előleg összegének 50 %-a."

2. cikk

Ez a rendelet az Európai Közösségek Hivatalos Lapjában való kihirdetését követő harmadik napon lép hatályba.

Ez a rendelet teljes egészében kötelező és közvetlenül alkalmazandó valamennyi tagállamban.

Kelt Brüsszelben, 1994. március 29-én.

a Bizottság részéről

René Steichen

a Bizottság tagja

[1] HL L 320., 1993.12.22., 15. o.

[2] HL L 47., 1993.2.25., 1. o.

[3] HL L 66., 1994.3.10., 19. o.

[4] HL L 170., 1993.7.13., 5. o.

--------------------------------------------------
A Bizottság 2283/94/EK rendelete

(1994. szeptember 20.)

az intervenciós készletekből származó, exportra szánt vaj értékesítésére vonatkozó részletes szabályok megállapításáról szóló 3378/91/EGK rendelet módosításáról

AZ EURÓPAI KÖZÖSSÉGEK BIZOTTSÁGA,

tekintettel az Európai Közösséget létrehozó szerződésre,

tekintettel a legutóbb az 1880/94/EGK rendelettel [1] módosított, a tej- és tejtermékpiac közös szervezéséről szóló, 1968. június 27-i 804/68/EGK tanácsi rendeletre [2] és különösen annak 6. cikke (7) bekezdésére, [3]

mivel a legutóbb az 1655/94/EK rendelettel módosított 3378/91/EGK bizottsági rendelet [4] rendelkezik arról, hogy az intervenciós raktárakban lévő vajmennyiségeket a piaci szereplők számára és – többek között – a változatlan állapotban vagy feldolgozást követően exportra szánt vaj legalacsonyabb eladási árainak meghatározása érdekében szervezett pályázati felhívások céljából elérhetővé kell tenni; mivel az említett rendelet 1. cikke úgy rendelkezik, hogy az értékesíteni kívánt vajat 1992. január 1-jét megelőzően kellett betárolni;

mivel a vajkészletek és a rendelkezésre álló mennyiségek alakulásának fényében az értékesítést ki kell terjeszteni az 1992. február 1-jét megelőzően betárolt vajra;

mivel az e rendeletben előírt intézkedések összhangban vannak a Tej- és Tejtermékpiaci Irányítóbizottság véleményével,

ELFOGADTA EZT A RENDELETET:

1. cikk

A 3378/91/EGK rendelet 1. cikkének (1) bekezdésében az "1992. január 1." helyébe az "1992. február 1." lép.

2. cikk

Ez a rendelet Az Európai Közösségek Hivatalos Lapjában való kihirdetését követő harmadik napon lép hatályba.

Ez a rendelet teljes egészében kötelező és közvetlenül alkalmazandó valamennyi tagállamban.

Kelt Brüsszelben, 1994. szeptember 20-án.

a Bizottság részéről

René Steichen

a Bizottság tagja

[1] HL L 197., 1994.7.30., 21. o.

[2] HL L 148., 1968.6.28., 13. o.

[3] HL L 174., 1994.7.8., 19. o.

[4] HL L 319., 1991.11.21., 40. o.

--------------------------------------------------
A Bizottság 1639/94/EK rendelete

(1994. július 5.)

egyes árucikkeknek a Kombinált Nómenklatúra szerinti besorolásáróll

AZ EURÓPAI KÖZÖSSÉGEK BIZOTTSÁGA,

tekintettel az Európai Közösséget létrehozó szerződésre,

tekintettel a legutóbb a 882/94/EK bizottsági rendelettel [1] módosított, a vám- és statisztikai nómenklatúráról, valamint a közös vámtarifáról szóló, 2658/87/EGK tanácsi rendeletre [2] és különösen annak 9. cikkére,

mivel az említett rendelethez mellékelt Kombinált Nómenklatúra egységes alkalmazásának biztosítása érdekében az e rendelet mellékletében említett árucikkek besorolására vonatkozóan intézkedéseket kell elfogadni;

mivel a 2658/87/EK rendelet megállapította a Kombinált Nómenklatúra általános értelmezési szabályait, és ezeket a szabályokat minden egyéb olyan nómenklatúrára is alkalmazni kell, amely részben vagy egészben a Kombinált Nómenklatúrán alapul, illetve azt további albontással egészíti ki, továbbá amelyet különös közösségi rendelkezések határoznak meg az árukereskedelemmel kapcsolatos tarifális és egyéb intézkedések alkalmazása céljából;

mivel az említett általános szabályok értelmében az e rendelet mellékletében szereplő táblázat 1. oszlopában megnevezett árucikkeket a 3. oszlopban feltüntetett indoklásnak megfelelően a 2. oszlopban feltüntetett KN-kódok szerint kell besorolni;

mivel a Vámkódex Bizottság vám- és statisztikai nómenklatúrával foglalkozó részlege az elnöke által kitűzött határidőn belül nem nyilvánított véleményt,

ELFOGADTA EZT A RENDELETET:

1. cikk

A mellékletben szereplő táblázat 1. oszlopában megnevezett áruk Kombinált Nómenklatúrán belüli besorolása ezentúl az említett táblázat 2. oszlopában feltüntetett megfelelő KN-kódok szerint történik.

2. cikk

Ez a rendelet az Európai Közösségek Hivatalos Lapjában való kihirdetését követő 21. napon lép hatályba.

Ez a rendelet teljes egészében kötelező és közvetlenül alkalmazandó valamennyi tagállamban.

Kelt Brüsszelben, 1994. július 5-én.

a Bizottság részéről

Christiane Scrivener

a Bizottság tagja

[1] HL L 103., 1994.4.22., 5. o.

[2] HL L 256., 1987.9.7., 1. o.

--------------------------------------------------

MELLÉKLET

Árumegnevezés | KN-kód szerinti besorolás | Indokolás |

1 | 2 | 3 |

Természetes bitumen – körülbelül 70 % bitumenből, 30 % vízből és az emulzió kialakulását segítő 0,2 % felületaktív anyagból álló – vizes emulziója. A vizes emulzió célja a bitumen szállítása. A terméket különleges kazánok fűtőanyagaként használják: a vizet a bitumen elégetését megelőzően elpárologtatják. | 27149000 | A besorolást a Kombinált Nómenklatúra 1. és 6. általános értelmezési szabálya, valamint a 2714, és 27149000 KN-kód indokolja. |

--------------------------------------------------
31995R1464R(04)
1995.6.28. L 144/14 AZ EURÓPAI KÖZÖSSÉGEK HIVATALOS LAPJA
HELYESBÍTÉS
a cukorágazatban a behozatali és kiviteli engedélyek rendszerének alkalmazására vonatkozó különös részletes
szabályokról szóló 1464/95/EK bizottsági rendelethez
(Az Európai Közösségek Hivatalos Lapja L 144., 1995.6.28., 14. o.; magyar nyelv űkülönkiadás 3. fejezet, 17. kötet, 425. o.)
1. A 10. cikk (2) bekezdése negyedik albekezdésében
a következ őszövegrész : „A behozatali engedély iránti kérelem a szabványmin őségű…”
helyesen : „A behozatali engedély iránti kérelem a standard min őségű…”;
2. a 10. cikk (2) bekezdése ötödik albekezdésének els őszövegrészében
a következ őszövegrész : „… nem felel meg a szabványmin őségnek, …”
helyesen : „… nem felel meg a standard min őségnek, …”;
3. a 10. cikk (2) bekezdése ötödik albekezdésének második szövegrészében
a következ őszövegrész : „… az engedélyben említett szabványmin őségű…”
helyesen : „… az engedélyben említett standard min őségű…”.03/45. kötet 268 Az Európai Unió Hivatalos Lapja HU
A Tanács 355/1995/EK rendelete

(1995. február 20.)

az Európai Közösségben tagsággal nem rendelkező országokból érkező dömpingelt behozatallal szembeni védelemről szóló 3283/94/EK rendelet módosításáról

AZ EURÓPAI UNIÓ TANÁCSA,

tekintettel az Európai Közösséget létrehozó szerződésre, és különösen annak 113. cikkére,

tekintettel a Bizottság javaslatára,

mivel a 3283/94/EK [1] rendelettel a Tanács közös szabályokat fogadott el a nem az Európai Közösség tagállamaiból származó dömpingelt behozatallal szembeni védelemről;

mivel a 3283/94/EGK rendelet 23. cikke hatályon kívül helyezte az Európai Gazdasági Közösségben tagsággal nem rendelkező országokból érkező dömpingelt vagy támogatott behozatallal szembeni védelemről szóló [2], 1988. július 11-i 2423/88 tanácsi rendeletet;

A 3283/94/EK rendeletet, annak 24. cikke alapján azon eljárásokra és ideiglenes felülvizsgálatokra kell alkalmazni, amelyeket 1994. szeptember 1-je után indítottak, illetve azon vizsgálatokra, amelyeket az intézkedések megszüntetetése során alkalmaztak, amennyiben az intézkedés közeli megszüntetését a fenti dátumot követően hozták nyilvánosságra.

A 3283/94/EK rendelet 23. és 24. cikkét módosítani kell, annak tisztázása érdekében, hogy a 2423/88/EGK rendeletet egy átmeneti időszakban alkalmazni kell azon eljárásokra, amelyek 1994. szeptember 1-jén már folyamatban voltak;

ELFOGADTA EZT A RENDELETET:

1. cikk

A 3283/94/EK rendelet a következőképpen módosul:

(1) a 23. cikk helyébe a következő szöveg lép:

"23. cikk

Hatályos jogszabályok és átmeneti intézkedések hatályon kívül helyezése

A 2423/88/EGK rendelet hatályát veszti, azonban alkalmazni kell továbbra is azon eljárásokra, amelyekben a vizsgálat 1994. szeptember 1-jén már folyamatban volt és amelyeket e rendelet hatálybalépésekor még nem zártak le, illetve azon eljárásokra, amelyekre vonatkozóan az 1994. szeptember 1-jét megelőzően nyilvánosságra hozott, az intézkedés közeli megszüntetéséről szóló értesítés alapján vizsgálatot fognak végezni. A vizsgálat lezárását követően ezen eljárásokra a továbbiakban a 2423/88/EGK rendelet nem alkalmazandó.

A 2423/88/EGK rendeletre vonatkozó hivatkozásokat az e rendeletre vonatkozó hivatkozásokként kell értelmezni."

(2) a 24. cikk (2) bekezdése helyébe a következő szöveg lép:

"Azon eljárásokra kell alkalmazni, amelyekre a 2423/88/EGK rendelet nem alkalmazandó."

2. cikk

Ez a rendelet az Európai Közösségek Hivatalos Lapjában való kihirdetését követő napon lép hatályba.

A rendeletet 1995. január 1-jétől kell alkalmazni.

Ez a rendelet teljes egészében kötelező és közvetlenül alkalmazandó valamennyi tagállamban.

Kelt Brüsszelben, 1995. február 20-án.

a Tanács részéről

az elnök

E. Alphandéry

[1] HL L 349., 1994. 12.31., 1. o.

[2] HL L 209., 1988. 8.2., 1. o. A legutóbb a 522/94/EK rendelettel (HL L 66., 1994.3.10) módosított rendelet.

--------------------------------------------------